

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogres, Brīvības ielā 33 | **Nr.14** | 2024. gada 26. septembrī |

**18.**

# **Par 2021. gada 29. jūlijā noslēgtā patapinājuma līguma Nr. 10-8.3/2021-24 pagarināšanu un telpu un zemes vienības daļas Blāzmas ielā 3, Ogrē, Ogres nov., nodošanu**

**bezatlīdzības lietošanā SIA “PPII Mikausis”**

2024. gada 9. maijā Ogres novada pašvaldībā, turpmāk – Pašvaldība, saņemts SIA “PPII Mikausis”, vienotais reģistrācijas numurs 40203149084, turpmāk - Sabiedrība, 2024. gada 8. maija iesniegums Nr. PPIIM-20204-05-1 “Par telpu nomu sociālam uzņēmumam” (reģistrēts Pašvaldībā ar Nr. 2-4.1/2450) ar lūgumu iznomāt telpas Zilokalnu prospektā 14, Ogrē, bijušajā pirmsskolas izglītības iestādē “Kamolītis”, kur līdz šim notika Jaunogres sākumskolas darbība. 2024. gada 13. maijā Pašvaldībā saņemts Sabiedrības audzēkņu vecāku 2024. gada 10. maija iesniegums Nr. 1 “Par telpu piešķiršanu PPII “Mikausis”” (reģistrēts Pašvaldībā ar Nr. 2-4.2/1420) ar lūgumu palīdzēt rast risinājumu, Sabiedrībai piedāvājot jaunas telpas, jo esošās telpas, kas atrodas Mālkalnes prospektā 10, Ogrē, būs jāatbrīvo. 2024. gada 29. augustā Pašvaldībā saņemts Sabiedrības 2024. gada 14. augusta iesniegums Nr. PPIIM-2024-08-1 “Par turpmāko izglītības darbu un telpu noslogojumu” (reģistrēts Pašvaldībā ar Nr. 1-7/725), ar kuru Sabiedrība pateicas par Pašvaldības telpu piedāvājumu Blāzmas ielā 3, Ogrē, un lūdz līdz 2024. gada 29. novembrim pagarināt patapinājuma līgumu par telpām Mālkalnes prospektā 10, Ogrē, lai atbilstoši prasībām pirmsskolas izglītības procesa darbības nodrošināšanai un licences saņemšanai varētu iekārtot jaunās telpas Blāzmas ielā 3, Ogrē.

Pamatojoties uz Pašvaldības domes 2021. gada 29. jūlija lēmumu “Par nekustamā īpašuma Mālkalnes prospektā 10, Ogrē, Ogres nov., telpu un zemes vienības daļas nodošanu bezatlīdzības lietošanā sociālajam uzņēmumam SIA “PPII Mikausis” (turpmāk – Domes 2021. gada 29. jūlija lēmums) 2021. gada 29. jūlijā starp Pašvaldību un Sabiedrību tika noslēgts patapinājuma līgums Nr. 10-8.3/2021-24 (turpmāk – Līgums).

Pamatojoties uz Pašvaldības domes 2022. gada 28. jūlija lēmumu “Par grozījumiem 2021. gada 29. jūlija patapinājuma līgumā, kas noslēgts ar SIA “PPII Mikausis” un Pašvaldības domes 2023. gada 20. jūlija lēmumu “Par 2021. gada 29. jūlija patapinājuma līguma Nr. 10-8.3/2021-24, kas noslēgts ar SIA “PPII Mikausis”, pagarināšanu” 2022. gada 5. augustā noslēgta Vienošanās Nr. 1 par grozījumiem Līgumā (reģistrēta Pašvaldībā ar Nr. [10-8.3/2022-39](https://namejs.ogresnovads.lv/Portal/Documents/Update/1095625)) un 2022. gada 30. jūlijā noslēgta Vienošanās Nr. 2 par grozījumiem Līgumā (reģistrēta Pašvaldībā ar Nr. 10-7.3/2023-22).

 Saskaņā ar Līgumu Sabiedrībai bezatlīdzības lietošanā nodotas Pašvaldībai piederošā nekustamā īpašuma Mālkalnes prospektā 10, Ogrē, Ogres nov., kadastra numurs 7401 003 0318, sastāvā esošās ēkas ar kadastra apzīmējumu 7401 003 0318 001, telpu grupas 011 otrā stāva telpas no Nr. 13 līdz Nr. 19, telpu grupas 004 otrā stāva telpas no Nr. 25 līdz Nr. 28 un telpu grupas 011 pirmā stāva telpas Nr. 3 un Nr. 4, ar kopējo platību 288,5 m2 un papildus telpu grupas 011 pirmā stāva telpas Nr. 5 un Nr. 6, ar kopējo platību 21,9 m2, un Nr. 7, Nr. 10 un Nr. 11, ar kopējo platību 30,7 m2, (turpmāk – Mālkalnes prospekta telpas), un zemes vienības ar kadastra apzīmējumu 7401 003 0318 daļa 618 m² platībā, uz laiku līdz tiek uzsākta nekustamā īpašuma Mālkalnes prospektā 10, Ogrē, Ogres nov., kadastra numurs 7401 003 0318, pārbūve un Sabiedrībai kā sociālajam uzņēmumam ir sociālā uzņēmēja statuss, bet ne ilgāk kā līdz 2024. gada 26. septembrim.

Saskaņā ar Labklājības ministrijas 2020. gada 2. decembra lēmumu Nr. LM-32-4-19/107, Sabiedrībai piešķirts sociālā uzņēmuma statuss ar mērķi - veicināt kristīgās vērtībās balstītas izglītības un pilsoniskas sabiedrības attīstību. Sniegt ar Montessori pedagoģiju saistītus pakalpojumus pirmsskolas, sākumskolas un pamatskolas vecuma bērniem, šai procesā īstenojot individualizāciju un vērtībizglītību, kas veicina bērnu personības harmonisku izaugsmi, veido veselīgu pašapziņu un sekmē sociālo integrāciju. Piedāvāt izglītības atbalsta pakalpojumus, veidot projektus, kas saistīti ar izglītības, sociālo un veselības jautājumu risināšanu, sekmējot ģimenes tiesību aizsardzību, īpaši atbalstot trūcīgo un sociāli mazaizsargāto personu grupu sociālās labklājības celšanu.

Sabiedrība savā 2024. gada 14. augusta iesniegumā Nr. PPIIM-2024-08-1 “Par turpmāko izglītības darbu un telpu noslogojumu” norādīja, ka jau 14 gadus Ogrē nodrošina pirmsskolas izglītības īstenošanu bērniem, īsteno licencētu vispārējās pirmsskolas izglītības programmu (kods 01011111). Saskaņā ar Valsts izglītības informācijas sistēmas datiem, šobrīd izglītības iestādi apmeklē 38 bērni. Sabiedrība Mālkalnes prospekta telpās ir izveidojusi multiprofesionālu speciālistu kabinetu, kas pieejams visiem Sabiedrības bērniem un arī novada bērniem pēc pieraksta. 2023. gadā šajā kabinetā ir organizētas 96 mūzikas terapijas un 60 audiologopēda nodarbības bērniem ar īpašām vajadzībām. Sabiedrība organizē arī dažādus izglītojošus seminārus par dažāda veida terapijām (Theraplay®, mūzikas terapiju u.c.), bērnu audzināšanu un uzturu. Kā sociālais uzņēmums Sabiedrība atbalsta arī trūcīgā statusa ģimenes, audžuģimenes un daudzbērnu ģimenes.

Saskaņā ar ierakstu Ogres pilsētas zemesgrāmatas nodalījumā Nr. 1031 un Valsts zemes dienesta Nekustamā īpašuma valsts kadastra informācijas sistēmas datiem, Pašvaldībai pieder nekustamais īpašums Mālkalnes prospekts 43, Ogre, Ogres nov.; Mālkalnes prospekts 43A, Ogre, Ogres nov.; Blāzmas iela 5, Ogre, Ogres nov., kadastra numurs 7401 002 0113, kura sastāvā atrodas zemes vienība ar kadastra apzīmējumu 7401 002 0283, 3,1011 ha platībā, turpmāk – Zemes vienība, uz kuras atrodas ēka (būve) - skola - ar kadastra apzīmējumu 7401 002 0113 002 un adresi Blāzmas iela 3, Ogre, Ogres nov., LV-5001, turpmāk – Skola.

Skolas telpas Nr. 38, Nr. 40, Nr. 41, Nr. 42, Nr. 43, Nr. 44 un Nr. 62, ar kopējo platību 145,5 m², turpmāk – Telpas, atrodas 1. stāvā un nav iznomātas, bilances vērtība uz 2003. gada 30. decembri ir 22054,48 EUR. Zemes vienības daļa 700 m² platībā arī nav iznomāta, bilances vērtība uz 2024. gada 17. janvāri ir 1411,20 EUR.

 Publiskas personas finanšu līdzekļu un mantas izšķērdēšanas novēršanas likums, turpmāk – Likums, nosaka, ka:

- publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai (2. panta pirmā daļa);

- publiskas personas mantu aizliegts nodot privātpersonai vai kapitāla Sabiedrībai bezatlīdzības lietošanā (5. panta pirmā daļa). Šā panta otrajā daļā noteikti gadījumi, uz kuriem neattiecas šā panta pirmās daļas noteikumi, tostarp, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam (5. panta otrās daļas 41. punkts);

- ja publiskas personas mantu nodod bezatlīdzības lietošanā, par to tiek pieņemts lēmums (5. panta trešā daļa).

- tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus (5. panta trešā prim daļa), bet šā panta piektajā daļā noteikts, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskās personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.

Sabiedrības atbilstība Komercdarbības atbalsta kontroles likuma 5. pantā minētajiem komercdarbības atbalsta kontroles nosacījumiem, secinot, ka sniegtais atbalsts neklasificējas kā komercdarbības atbalsts un Pašvaldībai nav jāpiemēro komercdarbības atbalsta nosacījumi, izvērtēta Pašvaldības Domes 2021. gada 29. jūlija lēmumā nododot bezatlīdzības lietošanā nekustamā īpašuma daļu Mālkalnes prospektā 10, Ogrē, Ogres nov.

Ņemot vērā, ka līdz šim noslēgtā Līguma nosacījumus Sabiedrība ir ievērojusi un pildījusi, Sabiedrībai joprojām ir sociālā uzņēmuma statuss (Labklājības ministrijas Sociālo uzņēmumu reģistrs), Līguma termiņš kopumā nepārsniedz Likuma 5. panta piektajā daļā noteikto maksimālo publiskas personas mantas bezatlīdzības lietošanā nodošanas termiņu, un to, ka nekustamā īpašuma Mālkalnes prospektā 10, Ogrē, Ogres nov., kadastra numurs 7401 003 0318, būvniecības darbi vēl nav uzsākti, tad Līgumu ir iespējams pagarināt uz laiku līdz 2024. gada 29. novembrim.

Ievērojot Sabiedrības intereses un lietderības apsvērumus, lai Sabiedrība nepārtraucot mācību procesu, atbilstoši normatīvajos aktos noteiktām prasībām, pirmsskolas izglītības procesa darbības nodrošināšanai un licences saņemšanai varētu iekārtot Telpas Blāzmas ielā 3, Ogrē, un sekmīgi darboties arī turpmāk, nodrošinot alternatīvās izglītības pirmsskolas grupu Ogrē, kurā mācības notiek pēc Montesori pedagoģijas metodēm, un audzināšana ir balstīta uz kristīgām vērtībām, minētās Skolas (kadastra apzīmējums 7401 002 0113 002) Telpas, kas atrodas Blāzmas ielā 3, Ogrē, Ogres nov., un daļu no zemes vienības ar kadastra apzīmējumu 7401 002 0283, 700 m² platībā, būtu lietderīgi nodot tai bezatlīdzības lietošanā uz laiku, kamēr Sabiedrībai ir sociālā uzņēmuma statuss, bet ne ilgāk par 6 gadiem.

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.¹ punktu, trešo, trešo prim, piekto un sesto daļu, Komercdarbības atbalsta kontroles likuma 5. pantu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Pagarināt** ar SIA “PPII Mikausis”, vienotais reģistrācijas Nr. 40203149084, turpmāk - Sabiedrība,2021. gada 29. jūlijā noslēgto patapinājuma līgumu Nr. 10-8.3/2021-24 par Ogres novada pašvaldībai, turpmāk – Pašvaldība, piederošā nekustamā īpašumā Mālkalnes prospektā 10, Ogrē, Ogres nov., kadastra numurs 7401 003 0318, sastāvā esošās ēkas ar kadastra apzīmējumu 7401 003 0318 001, telpu grupas 011 otrā stāva telpu no Nr. 13 līdz Nr.19, telpu grupas 004 otrā stāva telpu no Nr. 25 līdz Nr. 28 un telpu grupas 011 pirmā stāva telpu Nr. 3 un Nr. 4, ar kopējo platību 288,5 m2, un telpu grupas 011 pirmā stāva telpu Nr. 5 un Nr. 6, ar kopējo platību 21,9 m2, un Nr. 7, Nr. 10 un Nr. 11, ar kopējo platību 30,7 m2, un zemes vienības ar kadastra apzīmējumu 7401 003 0318 daļas 618 m² platībā nodošanu bezatlīdzības lietošanā, uz laiku līdz tiek uzsākti Pašvaldībai piederošā nekustamā īpašuma Mālkalnes prospektā 10, Ogrē, Ogres nov., kadastra Nr. 7401 003 0318, būvniecības darbi un Sabiedrībai ir sociālā uzņēmuma statuss, bet ne ilgāk par 2024. gada 29. novembri.
2. **Nodot** bezatlīdzības lietošanā Sabiedrībai Pašvaldībai piederošā nekustamā īpašuma Mālkalnes prospekts 43, Ogre, Ogres nov.; Mālkalnes prospekts 43A, Ogre, Ogres nov.; Blāzmas iela 5, Ogre, Ogres nov., kadastra numurs 7401 002 0113, sastāvā esošās ēkas (būves) - skola - ar kadastra apzīmējumu 7401 002 0113 002 un adresi Blāzmas iela 3, Ogre, Ogres nov., LV-5001, telpas 1. stāvā Nr. 38, Nr. 40, Nr. 41, Nr. 42, Nr. 43, Nr. 44 un Nr. 62, ar kopējo platību 145,5 m², turpmāk – Telpas, kuru bilances vērtība uz 2003. gada 30. decembri ir 22054,48 EUR, un zemes vienības ar kadastra apzīmējumu 7401 002 0283 daļu 700 m² platībā (turpmāk – Zemes vienības daļa), kuras bilances vērtība uz 2024. gada 17. janvāri ir 1411,20 EUR.
3. **Noteikt**, ka Telpas un Zemes vienības daļa tiek nodotas bezatlīdzības lietošanā Sabiedrībai, kamēr tai ir sociālā uzņēmuma statuss, bet ne ilgāk kā uz 6 gadiem.
4. **Noteikt** Telpu lietošanas mērķi – pirmsskolas izglītības funkciju nodrošināšanai.
5. **Noteikt** Telpu un Zemes vienības daļas nodošanas nepieciešamību un lietderību - īstenot licencētu vispārējās pirmsskolas izglītības programmu (kods 01011111), veicināt kristīgās vērtībās balstītas izglītības un pilsoniskas sabiedrības attīstību, sniegt izglītības atbalsta pakalpojumus, kas saistīti ar izglītības, sociālo un veselības jautājumu risināšanu, sekmēt ģimenes tiesību aizsardzību, īpaši atbalstot trūcīgo un sociāli mazaizsargāto personu grupu sociālās labklājības celšanu.
6. **Noteikt**, ka patapinājuma līgums par bezatlīdzības lietošanu tiek izbeigts un Telpas un Zemes vienība daļa nododamas atpakaļ Pašvaldībai, ja:

6.1. tās tiek izmantotas pretēji to nodošanas bezatlīdzības lietošanā mērķim vai tiek pārkāpti līguma noteikumi;

6.2. Sabiedrībai tiek anulēts sociālā uzņēmuma statuss;

6.3. tās ir nepieciešamas Pašvaldībai savu funkciju nodrošināšanai.

1. **Uzdot** Pašvaldības Centrālās administrācijas Nekustamo īpašumu pārvaldes nodaļai pēc lēmuma spēkā stāšanās organizēt vienošanās par grozījumiem 2021. gada 29. jūlija patapinājuma līgumā Nr. 10-8.3/2021-24 noslēgšanu atbilstoši šim lēmumam un organizēt patapinājuma līguma noslēgšanu par Telpu un Zemes vienības daļas nodošanu bezatlīdzības lietošanā Sabiedrībai atbilstoši šim lēmumam un normatīvajiem aktiem.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)